**Zapisnik 7. redne seje predsedstva Skupnosti muzejev Slovenije**

Seja je potekala 9. februarja 2021 od 9.00 dalje preko spletne aplikacije Zoom.

Prisotni: Aleksandra Berberih Slana, Breda Činč Juhant, Mojca Jan Zoran, Jasna Dokl Osolnik, Alenka Černelič Krošelj, Staša Tome, Irena Lačen Benedečič, Metka Fujs, Vladimir Perunčič, Flavio Bonin, Jana Šubic

Opravičeno odsoten: Jože Rataj

Dnevni red:

1. Ugotovitev prisotnosti

2. Pregled in potrditev zapisnika 6. seje predsedstva

3. Poročilo o delu SMS v letu 2020

4. Program delovanja SMS v letu 2021

5. Pravilnik SIK

6. Volilna skupščina SMS

7. Razno

1. *Ugotovitev prisotnosti*

Prisotni so vsi člani predsedstva.

**Sklep:** **Prisotni so vsi člani predsedstva SMS.**

1. *Pregled in potrditev zapisnika 6. seje predsedstva*

**Sklep:** **Prisotni člani so soglasno potrdili zapisnik 5. seje.**

1. *Poročilo o delu SMS v letu 2020*

Končno poročilo je bilo oddano na Ministrstvo za kulturo. Pred oddajo drugega zahtevka za plačilo je bil na ministrstvo poslan prilagojen program na podlagi katerega je SMS prejela prilagojen aneks k pogodbi z nekoliko nižjim zneskom sredstev za leto 2020. Izpeljan je bil ves načrtovan program. Cilji so bili doseženi in preseženi. Članom predsedstva je predsednica predstavila tudi finančno poročilo.

**Sklep:** **Soglasno je sprejeto poročilo o delu SMS v letu 2020.**

1. *Program delovanja SMS v letu 2021*

Predsedstvo SMS se sproti odziva na potrebe skupnosti. Poziva za oddajo programa z Ministrstva za kulturo še ni bilo. Sekcije imajo pripravljene svoje programe.

Prisotni so se strinjali, da je ponovno potrebno aktivirati skupino za pripravo in izvedbo muzejskega zakona. Metka Fujs bo poslala vse pripravljeno gradivo. 1. marca ob 13. uri se zainteresirani iz predsedstva SMS sestanejo na spletnem sestanku na katerem bodo pregledali osnutek zakona. Po uskladitvi bodo osnutek poslali v pregled vsem direktorjem muzejev.

V letu 2021 naj bi se izvedel lani odpadel Kongres muzealcev, ki ga organizira ICOM. Treba se je dogovoriti o najbolj smiselnemu terminu izvedbe. Mogoče bi ga lahko izvedli v drugi polovici junija, saj bi se takrat del dejavnosti lahko izpeljal zunaj.

Aleksandra Berberih Slana preveri, če bi bilo zanimivo še kakšno predavanje za direktorje muzejev. Breda Činč Juhant predlaga, da bi mogoče kakšna predavanja izvedli tudi v sodelovanju s SINKUL Alenka Černelič Krošelj predlaga predavanje psihiatra Željka Čuriča za direktorje.

Aleksandra Berberih Slana pošlje muzejem anketo o obisku in odzivu obiskovalcev ob Slovenskem kulturnem prazniku. Rezultati se objavijo na spletni strani.

**Sklep: Ponovno se pripravi, pregleda in izvede vse kar je potrebno za vložitev muzejskega zakona.**

1. *Pravilnik Sekcije za izobraževanje in komuniciranje*

Predsednica je pregledala pravilnik. Ker se je pojavilo nekaj vprašanj so jih prisotni skupaj pregledali in podali mnenja glede morebitnih sprememb. Staša Tome bo dokončno popravila pravilnik v skladu z dogovorjenimi spremembami in ga še enkrat poslala predsedstvu v odobritev.

**Sklep:** **Popravljen in dopolnjen pravilnik bo podan v odobritev na skupščini SMS.**

1. *Volilna skupščina SMS*

Ker v statutu SMS ni zabeleženo, da se mora skupščina SMS sestati v živo, bo volilna skupščina SMS potekala preko spleta v petek, 19. marca 2021. Muzeji bodo morali vnaprej poslati pooblastila, da se bo na podlagi pooblastil vedelo kdo iz posameznega muzeja lahko glasuje. Pregledati je potrebno aplikacije za tajno glasovanje.

**Sklep:** **Zbiranje kandidatur za člane predsedstva bo potekalo do 11. marca 2021. Volilna skupščina SMS bo izvedena preko spleta v petek, 19. marca 2021, ob 10. uri.**

*7. Razno*

Potekajo priprave na dogodek Naprej v preteklost, katerega tema bo Slovenija. Do sedaj se je prijavilo največje število sodelujočih muzejev in tudi drugih, ki se ukvarjajo z varovanjem kulturne dediščine.

Pripravljajo se vabila k sodelovanju na Poletni muzejski noči.

V petek, 12. februarja, bo izvedeno novo predavanja v sodelovanju z ameriško ambasado. Vsa predavanja do sedaj so imela odličen odziv.

SMS bo kupila kamero in pripravila spletni priročnik.

Muzej novejše zgodovine Celje je poslal prošnjo k imenovanju novega člana v Sveta Javnega zavoda MNZC. Predlagali so Marijo Ževart, ki je kandidaturo sprejela.

**Sklep: Skupnost muzejev Slovenije v Svet Javnega zavoda Muzej novejše zgodovine Celje imenuje Marijo Ževart.**

Zapisala: Tanja Verboten